Nyregistrerte og bruktimporterte traktorer

**1993-2016**

Figur 1 viser årstall for nyregistrerte og bruktimporterte traktorer i perioden 1993-2016. Se detaljer nedenfor om utviklingen gjennom de siste par årene.

**Figur 1**

*Kilde: Opplysningsrådet for veitrafikken*

Bruktimporten nådde en topp i 2011, etterfulgt av fire år med sterk tilbakegang, som førte til at importen i 2015 ble den laveste siden 1993. Men i 2016 har utviklingen snudd oppover.. Også nyregistreringene økte litt i 2016, etter to år med tilbakegang.

Det kan se ut som nyregistreringene "svinger" mer enn bruktimporten, men relativt sett, dvs. i forhold til antallet traktorer, er det importen som svinger mest. Det fremgår av figur 2, der vi har *indeksert* tidsutviklingen.

**Figur 2**

*Kilde: Opplysningsrådet for veitrafikken*

Nyregistreringene går i bølger med bølge*topper* i 1996, 2006 og 2011. Trendveksten over hele perioden er *bare såvidt over null*.

Bruktimporten viser en helt annen utvikling. Frem til 2011 steg den med 10 prosent i gjennomsnitt per år. Oppgangen var særlig sterk mot slutten av perioden. Fra 2011 til 2015 ble bruktimporten *redusert* med hele 30 prosent per år, men økte igjen i 2016.

**Månedstall og kvartalstall i 2016 sammenlignet med året før**

På grunn av tilbakegangen i desember ble antall nyregistrerte traktorer 4,5 prosent *lavere* i 4. kvartal 2016 enn i 4. kvartal 2015. Men takket være positiv utvikling tidligere på året *økte* nyregistreringene moderat med 0,5 prosent i hele 2016 sammenlignet med 2015. Det var større forskjeller mellom månedene i 2016 enn i 2015. Se figur 4.

Det ble importert *dobbelt så mange* brukte traktorer i 4. kvartal 2016 som i 4. kvartal 2015. For hele året sett under ett var bruktimporten i 2016 50 prosent høyere enn i 2015 (men litt lavere enn i 2014). Det var betydelig større forskjeller mellom månedene i 2016 enn i 2015.

Figur 3

*Kilde: Opplysningsrådet for veitrafikken*

Figur 4

*Kilde: Opplysningsrådet for veitrafikken*

Endringer i 2016 og 2015. Måneder og kvartal

Figur 5

*Kilde: Opplysningsrådet for veitrafikken*

Figur 6

*Kilde: Opplysningsrådet for veitrafikken*

Antall nyregistrerte traktorer økte i fem av tolv måneder i 2016. I *hele* 2016 til sammen var det 16 (0,5 prosent) *flere* nyregistreringer enn året før. Det er tredje år på rad med ca. 3100 nyregistrerte traktorer.

Bruktimporten viste oppgang i ti av tolv måneder i fjor sammenlignet med året før. I hele 2016 ble det importert 103 (50,2 prosent) *flere* brukte traktorer enn i 2015. Økingen kommer etter fire år med sterk tilbakegang.

Andelen bruktimporterte traktorer nådde en topp på 20,0 prosent i 2010. De fem påfølgende årene gikk andelen markert tilbake til 6,2 prosent i 2015; men tok seg opp igjen til 9,0 prosent i 2016.

Figur 7

*Kilde: Opplysningskontoret for veitrafikken*